Foto: UzDaily.uz Koreya xalqaro hamkorlik bo‘yicha agentligi (KOICA) 2016 yilning 13-14 dekabr kunlari “Navoiy” EIZga yaqin maydonlarni ko‘kalamzorlashtirish bo‘yicha loyiha” yakunlanishi munosabati bilan seminar o‘tkazdi. Ushbu loyiha Navoiy viloyati hokimiyati bilan hamkorlikda amalga oshirildi. Uning doirasida EIZ atrofidagi 140 gektar maydonda qum bo‘ronlari va shamollardan himoya qiluvchi daraxtzor yaratildi. Shuningdek, loyiha doirasida koreys-o‘zbek do‘stlik o‘rmoni (4,814m2) ham ochildi. U Karmana tumaniga yaqin yerda joylashgan.